stanford-oval/wikipedia huggingface dataset:
דנדאדאן
ביקורות > תגובת הקהל לאנימה

באתר הביקורות "Rotten Tomatoes", קיבלה עונתה הראשונה של האנימה את הציון 100% על בסיס 14 ביקורות, עם דירוג ממוצע של 8.8/10. בקונצנזוס המבקרים של האתר נכתב: ”כשהיא מונפשת להפליא ומביאה לב גדול לצד הדמיון המטורף שלה, "דנדאדאן" פותחת בשאגות כאנימה יוצאת-דופן בסוגת השונן.” פרקי הבכורה של הסדרה זכו לקונצנזוס חיובי על ידי כמעט כל כותבי "Anime News Network". האנימה דורגה במקום השני ב"עשרת האנימות המובילות לשנת 2024" של "Anime News". קייטלין מור וג'יימס בקט נתנו לו ציון מושלם; מור החמיאה לעבודת ההנפשה של "Science Saru", לדינמיקה בין דמויותיהם של מומו ואוקארון ולמדבבים, בעוד שבקט שיבח את עבודתה של "Science Saru" בעיבוד האנימה, וציין באופן חיובי את השילוב בין הטרופים המאפיינים קומדיות רומנטיות לטרופים המאפיינים סרטי אימה ומדע בדיוני את ההומור, סצנות הפעולה, ערכי ההפקה, הדמויות והכימיה בין מומו ואוקארון. ריצ'רד אייזנבייס שיבח את עבודת ההנפשה ואת האנימה על כתיבת סיפור שהיה נלהב לעקוב אחריו. לעומתו, בעוד שרבקה סילברמן הסכימה שהאנימציה והוויזואליה היו מעולים וכי הרקע העלילתי מעניין דיו, היא סייגה שהפסיקה לצפות באנימה בשל השימוש המוגזם באורות בהירים פתאומיים ובתמונות מהבהבות, רובו המכריע של הדיאלוג "הצרחני", והטיפול הלא-מחמיא בסצנות התקיפה המינית.
מייק ממון מהאתר "IGN" שיבח את שלושת הפרקים הראשונים של האנימה על עבודת ההנפשה, הסיפור, הוויזואליה, הבימוי, הדמויות והדיבוב, וסיכם ש”שלושת הפרקים הראשונים של "דנדאדאן" מצליחים להישאר מקורקעים באמצעות התמקדות בגיבורים החביבים ופחות באבסורד של עולמות הנסתר והחוצני.” באתר "Polygon" זכתה האנימה לשבחים על עבודות ההנפשה ועיצוב הדמויות. בביקורת עבור "Vulture", הוכתרה "דנדאדאן" כאחת מסדרות האנימה הטובות ביותר של 2024; הכתב קמבול קמפבל שיבח את האנימה על ההומור, עבודת ההנפשה, הבחירה המושכלת בפלטת הצבעים, הבימוי האמנותי ועבודתו של המלחין קנסוקה אושיו.
במדבר

ערך זה עוסק בספר. אם התכוונתם לפרשה, ראו .
| --- | --- |

קטע מספר במדבר עם תרגום אונקלוס
 
 כינוי:  חומש פקודים 
 תקופת התרחשות:  נדודי בני ישראל במדבר
 סוגה:  ספרים היסטוריים 
 מספר פרקים:  36 
 מספר פסוקים:  1288
 סדרת ספרים:  תורה 
 הספר הקודם:  ויקרא 
 הספר הבא:  דברים 
 התרחשויות מרכזיות:  מניין בני ישראל במדבר, מאורעות שעברו עליהם במדבר, נדודי בני ישראל במדבר, הכנה לכיבוש הארץ וחלוקתה לשבטים
 
ספר בְּמִדְבַּר הוא הספר הרביעי מבין חמשת חומשי התורה. הספר מכיל 36 פרקים, 32 סדרים, 92 פרשיות פתוחות ו-66 סתומות.
כעדותו של הירונימוס כונה הספר בתקופתו בשם: "וַיְַדבֵּר" ושם זה מצוי גם בלשון רש"י בתלמוד מסכת סנהדרין דך פו עמוד א' ד"ה: 'סתם ספרי' ובימי הביניים של אברהם אבן עזרא, במסורת חז"ל מצוי הוא בשם "חומש פקודים", וזאת מכיוון שמופיעים בו שני מִפקדים של בני ישראל וכן עוד מפקד נפרד לשבט הלוי. מכאן גם באו השמות הלועזיים Ἀριθμοί בתרגום השבעים ו-Numeri בוולגטה (כלומר "מספרים", וכן באנגלית: Book of Numbers).
ספר במדבר עוסק בנדידת בני ישראל במדבר, תקופה של כ-40 שנה, בין היציאה ממצרים עד לכניסה לארץ ישראל, ולמעשה מתמקד רק בתחילת התקופה הזו ובסופה.
תוכן הספר > פרקים א'-י'

עם הספרים שמות וויקרא מסתיים התהליך הארוך של יציאת מצרים, קבלת התורה ובניית המשכן.
העם מוכן אם כן לצאת לנדודיו.
ספר במדבר מתחיל בתיאור ההכנות למסע בארבעה חלקים: הכנת העם למסע, עבודת הלויים, דינים מיוחדים והיציאה למסע.
מחנה ישראל (פרק א' – פרק ב'): הספר מתחיל בציווי ה' לספור את עם ישראל בתחילת המסע במדבר. לאחר המפקד מתואר סדר המחנה בהפסקות שבין מסע למסע: במרכז המשכן, סביבו הכהנים והלויים, ומסביבם שאר עם ישראל חונה בארבעה דגלים בארבעת צדדי המחנה - שלשה שבטים בכל דגל.
הלויים (פרק ג' – פרק ד'): לאחר מפקד הלויים מתוארת החלפת הבכורות בלויים (הבכורות היו אמורים מלכתחילה להיות עובדי-המשכן), ואחר כך תיאור עבודת הלויים בזמן המסע: בני קהת נושאים את כלי המשכן, בני גרשון את כלי הבד שבמשכן ושמעליו, ובני מררי את קרשי המשכן וכל הקשור אליהם.
דינים מיוחדים (פרק ה' – פרק ט', פסוק י"ד): דין קרבן אשם, דין אישה סוטה, דיני הנזיר, ברכת הכהנים (הנאמרת עד היום בבתי הכנסת על ידי הכהנים), קרבנות נשיאי השבטים, טהרת הלויים ופסח שני.
היציאה למסע במדבר (פרק ט', פסוק ט"ו – פרק י'): הענן קובע את דרכם של בני ישראל - מתי יסעו ומתי יחנו, וכן תרועת החצוצרות - בימי שלום ומלחמה, והיציאה עצמה למסע כאשר הארון בראש המחנה.
החלק הזה מסתיים בשירת "ויהי בנסוע הארון", מאת משה, שמוקפת באותיות נו"ן הפוכה לפניה ולאחריה - לכך הוצעו בגמרא ובפרשנים מספר הסברים.
תוכן הספר > פרקים י"א-י"ט

בפרקים אלו מתוארים אירועים רבים שהתרחשו במהלך המסע במדבר. האירועים המרכזיים הם חטאי בני ישראל במדבר כמו חטא המתאוננים בתבערה, חטא המתאווים בקברות התאוה, חטא המרגלים וקורח ועדתו.
תלונות העם (פרק י"א): הפרק מתחיל בתיאור כעס ה' על תלונה של העם (חטא המתאוננים) בתבערה, וממשיך בתלונות העם ביחס לתנאי המסע וגעגועיהם למצרים (חטא המתאווים). בעקבות תלונה זו מתייאש משה מהעם, וה' מצרף אליו 70 זקנים כעזרה בהנהגה.
צרעת מרים (פרק י"ב): מרים מרכלת על משה יחד עם אהרן ("כי אישה כושית לקח..."). בעקבות זאת לוקה מרים בצרעת.
חטא המרגלים (פרק י"ג – פרק י"ד): משה שולח 12 נציגים לרגל את הארץ. המרגלים עוברים בחלקיה הדרומיים ולוקחים מפירותיה. בשובם מתפתח ויכוח האם הארץ ניתנת לכיבוש, כשרק כלב בן יפונה ויהושע בן נון מנסים לשכנע את העם לעלות בכל-זאת. בעקבות ההיסוס נגזר שדור יוצאי מצרים יימחה ברובו במדבר, ורק אז תותר הכניסה לארץ. בעקבות זאת מנסים כמה לפרוץ את הדרך אל הארץ אך ניסיונם נכשל (חטא המעפילים) - העם פונה להמשך מסעיו במדבר.
דינים שונים (פרק ט"ו): מנחות המוקרבות עם הקרבן: סולת, שמן ויין. קרבנות על חטאי ציבור או נציגיו. דינו של מחלל שבת - סיפור המקושש, ומצוות ציצית.
מחלוקת קורח ועדתו (פרק ט"ז – פרק י"ח, פסוק ז'): קורח ועדתו ערערו על הנהגתם של משה ואהרן. כמבחן יקטירו קורח ועדתו קטורת וגם אהרון. אש אכלה את מקטירי-הקטורת של קורח וכל אנשיו נבלעו באדמה. במבחן נוסף פרח מטהו של אהרון והעיד כי רק אהרן ובניו (שבט לוי) - ישמשו במשכן.
דינים שונים (פרק י"ח, פסוק ח' – פרק י"ט): חלקם של הכהנים בקרבנות ובתבואה, תחת לקבל נחלה בארץ, ודיני פרה אדומה.
תוכן הספר > פרקים כ'-כ"ה

חלק זה עוסק באירועים שאירעו על גבול ארץ ישראל אך לא קשורים ישירות לכניסה לארץ.
מי מריבה (פרק כ', פסוקים א'–י"ג): לאחר מות מרים העם רב עם משה בגלל מחסור במים. ה' מצווה את משה לדבר אל הסלע שיוציא מים, ומשה מכה בסלע עד שיוצאים ממנו מים. מקרה זה מוזכר בהמשך כסיבה לעונשם של משה ואהרן שבעקבותיו לא יכנסו לארץ.
מות אהרון הכהן (פרק כ', פסוקים י"ד–כ"א): מלך אדום מונע מישראל לעבור בארצו שסובבים את ארצו במקום להילחם בו. במהלך המסע מת אהרן ונקבר בהר ההר.
נחש הנחושת (פרק כ"א, פסוקים ד'–ט'): משה מכין נחש מנחושת, על פי הוראת אלוהים, כדי להפסיק הרג בעם ישראל בעקבות מכת נחשים.
מלחמת סיחון (פרק כ"א, פסוקים י'–ל"ב):  מלך ערד נלחם בישראל, ובעקבות סירוב נוסף נלחם בהם סיחון מלך האמורי (ביהץ) ולאחר מכן בי ישראל כובשים את יעזר.
מלחמת עוג (פרק כ"א, פסוקים ל"ג–ל"ה):  בני ישראל מתקרבים לכיוון הבשן, ובעקבות כך עוג מלך הבשן יוצא לקראתם למלחמה, ובני ישראל מנצחים אותו ומתיישבים בעריו.
פרשת בלעם (פרק כ"ב – פרק כ"ד): בלק מלך מואב (אף היא ממלכה בעבר הירדן) מביא את בלעם, מכשף ונביא, לקלל את בני ישראל. בלעם מנסה את כוחו אך מפיו יוצאות ברכות במקום קללות.
מעשה זמרי (פרק כ"ה) לאחר שבלעם עוזב, שולחים המדינים את בנותיהם להחטיא את ישראל בזנות. כתוצאה מכך פורצת מגפה בקרב העם. פינחס, נכדו של אהרן הכהן, הורג את זמרי בן סלוא. עקב כך מובטח לו כי צאצאיו ישרתו ככהנים.
תוכן הספר > פרקים כ"ו-ל"ו

בפרקים אלו מפורטות ההכנות לכיבוש הארץ.
סיום המסע (פרק כ"ו): בני ישראל מגיעים לערבות מואב ושם נעשה מפקד נוסף של עם ישראל, כולל שבט לוי.
בנות צלפחד (פרק כ"ז, פסוקים א'–י"א): בנות צלפחד פונות אל משה בשאלה האם הן תוכלנה לרשת את הארץ, על אף שאביהן נפטר ללא צאצא זכר. עקבות פנייתן ציווה ה' את דיני הירושה, לפיהם בנות יורשות את אביהן כאשר אין לו בנים זכרים שירשו אותו.
מינוי יהושע (פרק כ"ז, פסוקים ט"ו–כ"ג): משה ממנה את יהושע בן נון למחליפו.
דינים שונים (פרק כ"ח – פרק ל'): קרבנות התמיד, המועדים, ודיני הפרת נדרים.
מלחמת מדין (פרק ל"א): בני ישראל נוקמים במדין על שהחטיאו אותם בזנות. המלחמה הסתיימה בתבוסת מדין, הרג כלל הגברים, הרג מלכי מדין ושביית כל הנשים והילדים.
פרשת בני גד ובני ראובן (פרק ל"ב): בני שבט גד ושבט ראובן מבקשים לקבל נחלה בעבר הירדן בערי סיחון ועוג מלך הבשן, שכבר הורישו בני ישראל, במקום להמתין לשלב חלוקת הארץ לכל השבטים יחד. משה שמע את דבריהם, ומתרצה לכך, אך מתנה שרק אם אכן יעברו את הירדן וילחמו יחד עם כל ישראל, עד סיום המלחמה, יוכלו לנחול את הערים בעבר הירדן, אך אם לא, אזי הם יקבלו חלק בארץ ישראל כפי הדין המקורי.
רשימת התחנות (פרק ל"ג, פסוקים א'–מ"ט): משה מסכם את המסע בכותבו את רשימת תחנות-המסע.
הכנה להתנחלות (פרק ל"ג, פסוק נ' - פרק ל"ו): הגדרת גבולות הארץ, החלוקה לנחלות והפרשת ערי המקלט.
חלוקת הספר לפרשיות

בספר במדבר 10 פרשיות ואלו הן:
במדבר
נשא – הפרשה הארוכה ביותר בתורה (למעט פרשיות מחוברות) - יש בה 176 פסוקים.
בהעלותך
שלח לך
קורח
חוקת
בלק
פינחס
מטות
מסעי
אולם לרוב קוראים את ספר במדבר במשך 9-8 שבתות, שכן לפי נוהגים שונים יש חיבור פרשיות שונות.
בחוץ לארץ, בשנים שבהן יום טוב שני של שבועות חל בשבת, קוראים את פרשת חוקת יחד עם פרשת בלק.
לפי מנהג התימנים, גם בארץ ישראל מחברים פרשות אלו, במקום לחבר את פרשות מטות-מסעי. לדרדעים ישנו מנהג ייחודי ולפיו במקום לחבר את פרשת חקת עם בלק, מחלקים אותה לשניים ומחברים את חציה הראשון (עד פרק כ', פסוק כ"א) לפרשת קרח, ואת חציה השני (משם ואילך) לפרשת בלק.
בדרך כלל קוראים את פרשת מטות ביחד עם הפרשה שאחריה, פרשת מסעי, רק בשנים מעוברות, בשנים מסוג בשז וגכז (רק בארץ ישראל), ובשנים השג והחא (גם בחוץ לארץ) הן נפרדות, וממילא שנים בהן פרשת מטות ופרשת מסעי נקראות בנפרד גם בחו"ל הן נדירות.
ראו גם

ספר מלחמות ה' (מקרא) - הנזכר בספר במדבר
לקריאה נוספת

אביה הכהן, פני אדם: על תורת האדם והעם בספר במדבר, ידיעות ספרים, תל אביב, תשע"ד.
מייקל אייזנברג ממשל וכלכלה ישראליים, מהמסע במדבר למאה ה-21 - תובנות כלכליות-מודרניות של ספר במדבר הוצאת סלע מאיר 2022.
נאדיה (זמרת)

| --- | --- |
נאדיה מחלקת חתימות
נאדיה מחלקת חתימות
 לידה:  19 ביוני 1973 (בת 51) צרפת צרפת
 מוקד פעילות:  צרפת 
 תקופת הפעילות:  מ-1999
 סוגה:  פופ-רוק ו-R&B
 שפה מועדפת:  צרפתית 
 חברת תקליטים:  קולומביה רקורדס 
 האתר הרשמי
 פרופיל ב-IMDb
 
נאדיה על הבמה
נאדיה זיע'ם (בצרפתית: Nadia Zighem או בשם הבמה שלה: Nâdiya ; בערבית: ناديا زيغم) (נולדה ב-19 ביוני 1973) היא זמרת פופ-רוק ו-R&B צרפתייה ממוצא אלג'ירי.
ביוגרפיה

נאדיה נולדה בעיר טור שבצרפת למשפחת מהגרים מאלג'יר ולה חמישה אחים ואחיות. בילדותה ונעוריה, עסקה בספורט ובשנת 1989 זכתה באליפות צרפת בריצת 800 מטר. בדומה לאחיה, המתאגרף קאדר זיע'ם, אלוף צרפת באגרוף, גם נאדיה חובבת אגרוף, ובקליפ לשיר "Et C'est Parti" מופיעה נאדיה בתור מתאגרפת. בשנת 1993, בגיל 20, עברה נאדיה לפריז. עם מעברה, הפסיקה לעסוק בספורט תחרותי והחליטה לפנות לתחום הבידור. בפריז, השתתפה נאדיה בתוכנית הטלוויזיה הצרפתית "Graine de Star" ובשנת 1997 אף הוציאה סינגל אשר לא זכה להצלחה. כעבור שנה, נולד בנה הראשון.
בשנת 2000 הקליטה דואט תחת השם "Aucun Dieu ne pourra me pardonner" עם הראפר הצרפתי סטומי בוגסי. נאדיה הוציאה ארבעה אלבומים. אלבומה הראשון, "Changer les Choses" יצא בשנת 2002 אך לא זכה להצלחה רבה ומכר כ-15,000 עותקים בלבד. באותה השנה, התמודדה נאדיה בטקס פרסי המוזיקה הצרפתי אך לא זכתה בו. פריצה הגדולה לשוק המוזיקה הייתה בשנת 2004 עם צאת אלבומה השני, "16/9" אשר זכה להצלחה כבירה בצרפת ומחוצה לה (בעיקר באירופה). האלבום נמכר בלמעלה מ-500,000 עותקים בצרפת בלבד ונבחר לאלבום השנה בקטגוריית מוזיקה שחורה בצרפת. הסינגלים "Et c'est parti","Parle moi", "Si loin de vous", וכן "Singes" שבו בולטים מוטיבים מהמוזיקה הערבית המגרבית וגם הקליפ לו צולם בהשראה ערבית, זכו להצלחה רבה ודורגו בראש טבלאות מצעדי הפזמונים במדינות רבות, ביניהן שווייץ, פולין, הולנד, בלגיה וגם ארצות צפון אפריקה.
האלבום השלישי, "Nâdiya", אשר יצא בשנת 2006, בדומה לקודמו, הצליח גם הוא אך מכר פחות עותקים, כ-250,000. באלבום זה, שילבה נאדיה גם שירי רוק בנוסף לשירים מסגנון המוזיקה השחורה הדומיננטיים בכל אלבומיה. השירים המצליחים ביותר מאלבום זה הם "Tous ces mots", "Amies-ennemies" ו"Roc" (אשר שונה בסגנון המוזיקלי משאר שיריה) שיצאו כסינגלים. אלבומה הרביעי, "La Source", יצא ב-12 בנובמבר 2007 ועד כה רק שיר אחד מתוכו, "Vivre ou Survivre" שוחרר כסינגל. כמו כן, החל משנת 2005 מתארחת נאדיה על תקן "כוכב זר" בתוכנית המציאות הלבנונית, "סטאר אקדמי" המקבילה הערבית של כוכב נולד ומוערצת מאוד בלבנון.
שיר שהיא שרה ביחד עם אנריקה איגלסיאס היה בשנת 2008 11 שבועות בראש מצעד הפזמונים הצרפתי.
בכל הקליפים לשיריה, מופיעה נאדיה בדמות אישה חזקה ושמה דגש על עוצמה נשית. נאדיה חובבת ספורט ואינה מעשנת. הסגנונות המוזיקליים המועדפים עליה הם R&B ומוזיקה שחורה. נאדיה אוהבת כלבים ובעבר גידלה כלב רוטווילר.
דיסקוגרפיה > אלבומים

2001: Changer les Choses
2004: 16/9
2006: Nâdiya
2007: La Source
2008: Électron Libre
2019: ODYSSÉE
ניקו מיראלגרו

| --- | --- |

ניקו מיראלגרו, 2013
 לידה:  26 בינואר 1991 (בן 34) מנצ'סטר, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2007 
 מקום לימודים:  בית הספר למשחק של מנצ'סטר 
 פרופיל ב-IMDb
 
ניקו כריסטיאן מיראלגרו (באנגלית: Nico Cristian Mirallegro; נולד ב-26 בינואר 1991) הוא שחקן אנגלי. הוא ידוע בעיקר מהופעותיו בטלוויזיה הבריטית בתפקיד בארי "ניוט" ניוטון באופרת הסבון "Hollyoaks", בדמות פין נלסין בסדרה "יומן השומן" (2013–2015), ג'ו מידלטון בסדרת הדרמה "הכפר" (2013) ובתפקיד ג'ונג'ו או'שיאה בסרט הטלוויזיה "Common" (מ-2014).
מיראלגרו היה מועמד לפרס באפט"א והופיע בטלוויזיה, בסרטי קולנוע, בתסכיתי רדיו ובתיאטרון. ב-2012 צוין במגזין הקולנוע Screen International כאחד מכוכבי המחר, וזכה לשבחים על היותו אחד השחקנים הצעירים המבטיחים ביותר בבריטניה. הוא גדל במנצ'סטר רבתי ולמד בנעוריו בבית הספר למשחק של מנצ'סטר. הוא זכה להכרה פומבית אחרי שלוהק בגיל 16 לשחק באופרת הסבון "הוליאוקס".
בקולנוע הופיע מיראלגרו בסרטים "Six Minutes of Freedom"‏ (2010), "Wheels of Fortune"‏ (2011), "האי ספייק"‏ (2012), "אניטה ב." (2014), "Shooting for Socrates",‏ "Cold Comfort" ו-"A Gun" (מ-2014), "The Pass"‏, "Cardboard Boy" ו-"Habit of Beauty" (מ-2016).
מיראלגרו שיחק בתפקיד ראשי בתסכית הדרמה של רדיו של ה-BBC "אורפאוס ואורידיקה" ב-2015, וב-"79 Birthdays" ב-2016.
הוא היה מועמד לפרס אודיו דרמה של ה-BBC לשחקן הטוב ביותר על הופעתו ב"אורפאוס ואורידיקה", ולפרס באפט"א לטלוויזיה לשחקן המשנה הטוב ביותר על תפקידו בסדרה "הכפר".
ביוגרפיה

אביו של מיראלגרו הוא סיציליאני ואמו, מורין מקלכלין, היא ממוצא אירי.
מיראלגרו נולד בהייווד שבמנצ'סטר רבתי. הוא למד זמן מה בפנימיה מחוץ לבריטניה (שם הרגיש בודד ולא שייך), ובבית הספר "Siddal Moor Sports College" בהייווד, כמו גם בבית הספר למשחק במנצ'סטר. היות ששפת האם של אביו היא איטלקית, ובשל שהייתו באירופה חלק מהזמן, מיראלגרו דובר באופן שוטף איטלקית וספרדית.
מיראלגרו התחיל לעסוק במשחק כשהיה בן עשרה בעקבות שיעורי אלתור של אחותו קלאודיה. הוא סיפר בראיון שבאחד השיעורים הראשון כל כך פחד שאחד הנערים האחרים היה צריך לומר את השורות שלו.
ביוגרפיה > חיים אישיים

מיראלגרו הוא אוהד של מועדון הכדורגל מנצ'סטר יונייטד.
מיראלגרו משחק בתחרויות כדורגל לידוענים ברחבי אנגליה במסגרת פעילויות צדקה בהן "Help for Heroes" ו-"Once Upon a Smile".
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2010 | מקווין, הסרט | McQueen, The Movie | סם |  |
| 2012 | ספייק איילנד | Spike Island | דודג' |  |
| 2014 | אניטה ב. | Anita B. | דייוויד | סרט איטלקי המבוסס באופן חופשי על הרומן "Quanta stella c'è bel cielo" מאת אדית' ברוק |
| 2014 |  | Shooting for Socrates | דייוויד קמפבל |  |
| 2016 |  | The Pass | הארי | הקרנת בכורה בפסטיבל הקולנוע BFI Flare |
| 2016 |  | The Habit of Beauty | איאן |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2007–2010 | הוליאוקס | Hollyoaks | בארי "ניוט" ניוטון | מועמדות לשני פרסי The British Soap |
| 2010 | רופאים | Doctors | ג'ובאני מנאסורי | סדרת טלוויזיה (7 פרקים) |
| 2010 |  | Moving On | ג'יימי | בפרק "Losing My Religion" |
| 2010–2012 | על אדונים ומשרתים | Upstairs Downstairs | ג'וני פרוד | סדרת טלוויזיה |
| 2011 |  | Exile | טום בן העשרה | סדרת טלוויזיה |
| 2011 | חוות הגופות | The Body Farm | סם וילרס | סדרת טלוויזיה (פרק אחד) |
| 2012 | הטנגו האחרון בהליפקס | Last Tango in Halifax | אלן הצעיר | סדרת טלוויזיה (פרק אחד) |
| 2013 | הכפר | The Village | ג'ו מידלטון | מועמדות לפרס באפט"א לטלוויזיה לשחקן המשנה הטוב ביותר |
| 2013–2015 | יומן השומן | My Mad Fat Diary | פין נלסון | עונות 1–3 |
| 2014 |  | Common | ג'ונג'ו או'שיאה |  |
| 2014 |  | The Ark | קנאן |  |
| 2015 |  | Virtuoso | פרנץ |  |
| 2016 | רילינגטון פלייס | Rillington Place | טימותי אוונס | מיני-סדרה |
| 2020 |  | Penance | ג'ד | מיני-סדרה |
| 2022 |  | We Hunt Together | רוברט מילר | 5 פרקים |
| 2024 |  | Passenger | קיין ג'קסון | 5 פרקים |
| 2024 |  | Stags | סטו | תפקיד ראשי; 6 פרקים |
תיאטרון

| שנה | שם | שם באנגלית | תפקיד | תיאטרון | הערות |
| --- | --- | --- | --- | --- | --- |
| 2014 |  | The Pass | הארי | תיאטרון רויאל קורט, לונדון | שיחק באותו תפקיד בגרסה הקולנועית ב-2016 |
רדיו

| שנה | שם | שם באנגלית | תפקיד | הערות |
| --- | --- | --- | --- | --- |
| 2014 |  | My Dad Keith | ג'ף הצעיר | כתבה מקסין פיק |
| 2015 | אורפאוס ואורידיקה | Orpheus and Eurydice | אורפאוס | מועמדות לפרס אודיו דרמה לשחקן הטוב ביותר |
| 2016 |  | 79 Birthdays | ג'ימי |  |
| 2016 |  | Over Here, Over There | בן |  |
| 2016 |  | Innocence | סרג' מורט | מבוסס על "La Faute de l'Abbé Mouret" מאת אמיל זולא |
פרסים ומועמדויות

| שנה | פרס | קטגוריות | שם | תפקיד | תוצאה | הערות |
| --- | --- | --- | --- | --- | --- | --- |
| 2008 | פרס The British Soap | השחקן החדש הטוב ביותר | Hollyoaks | בארי "ניוט" ניוטון | מועמדות |  |
| 2009 | פרס The British Soap | הזוג הטוב ביותר על המסך (יחד עם מארק סילקוק) | Hollyoaks | בארי "ניוט" ניוטון | מועמדות |  |
| 2014 | פרס באפט"א לטלוויזיה | שחקן המשנה הטוב ביותר | הכפר | ג'ו מידלטון | מועמדות |  |
| 2016 | פרס BBC Audio Drama | השחקן הטוב ביותר | אורפאוס ואורידיקה | אורפאוס | מועמדות |  |
דיולה טרק

דיולה טרק (בהונגרית: Török Gyula; קישפשט, 24 בינואר 1938 – בודפשט, 12 בינואר 2014) היה מתאגרף ומאמן אגרוף יהודי-הונגרי, אלוף אולימפי (רומא 1960) סגן אלוף אירופה (לוצרן 1959) ו-5 פעמים אלוף הונגריה במשקל זבוב.
ביוגרפיה

טרק נולד במשפחה יהודית ועבר את השואה כילד. משנת 1948 היה מתאגרף של קישפשט א.צ (Kispest AC), משנת 1950 של קישטקסט (Kistext), משנת 1954 מועדון האגרוף של מ.ט.ק. (MTK), משנת 1963 של "הכורה טטבאניה", ומשנת 1965 שוב מ.ט.ק.. בין 1958 לבין 1964 הופיע בנבחרת הונגריה באגרוף שישים פעמים. ההצלחה הבינלאומית הגדולה הראשונה שלו הייתה מדליית כסף באליפות אירופה בשנת 1959 בלוצרן במשקל זבוב. הוא זכה במדליית זהב אולימפית גם במשקל זבוב באולימפיאדת רומא (1960). טרק התחיל באולימפיאדת טוקיו (1964) במשקל תרנגול, אך הודח במשחקו הראשון בגלל פציעה. הוא פרש מספורט פעיל בשנת 1966.
משנת 1976 הוא היה מאמן מחלקת האגרוף של "בנאים ש.צ.", ומשנת 1978 עד 1981 היה המאמן במחלקת האגרוף של צ'פל ש.צ. (Csepel SC). משנת 1993 הוא הפך למאמן המשנה של נבחרת האגרוף ההונגרית, אחר כך מונה ליועץ של איגוד האגרוף ההונגרי.
פרסים והוקרה

פרס למען קישפשט (2004)
צלב מסדר האבירות של הרפובליקה של הונגריה (2008)
אזרח כבוד בקישפשט (2010)
הנצחה

אולם האגרוף דיולה טרק (2015)
לקריאה נוספת

"דיולה טרק" (בהונגרית). mob.hu.
מיהו מי בחיי הספורט ההונגרי Ki kicsoda a magyar sportéletben?: III. kötet (S–Z). Szekszárd: Babits. 1995. 243. o. ISBN 963-495-014-0
הערות שוליים

↑  A Köztársasági Elnök 152/2008. (VIII. 20.) KE határozata. In.: Magyar Közlöny. 2008. augusztus 20., 122. sz., 11. p.
אדם בוהלר

אדם סת בוהלר (באנגלית: Adam Seth Boehler; נולד ב-23 ביוני 1979) הוא איש עסקים ופקיד ממשלתי יהודי-אמריקאי המשמש כשליח ארצות הברית לבני ערובה שקיבל דרגת שגריר על ידי נשיא ארצות הברית, דונלד טראמפ. הוא גם מועמד לשליח הנשיאותי המיוחד לענייני בני ערובה (SPEHA). כיום הוא המנכ"ל של Rubicon Founders, חברת השקעות בתחום הבריאות שבסיסה בנאשוויל. הוא המייסד של Landmark Health.
ביוגרפיה

בוהלר נולד באולבני, ניו יורק, ב-23 ביוני 1973, למשפחה יהודית. אביו רופא. בוהלר למד באוניברסיטת פנסילבניה בשנת 2000.
הערות שוליים

↑  Ron Kampeas, Trump names Adam Boehler, former Abraham Accords negotiator as top hostages official, Jewish Telegraphic Agency, ‏2024-12-04 (באנגלית אמריקאית)
ערך זה הוא קצרמרבנושא ארצות הברית. אתם מוזמנים לתרום לוויקיפדיה ו.
תוכנית וויאג'ר

ערך זה עוסק בתוכנית וויאג'ר לחקר מערכת השמש החיצונית. אם התכוונתם לתוכנית וויאג'ר לחקר מאדים, ראו .
תוכנית החלל וויאג'ר (באנגלית: The Voyager program) היא משימת חלל של שתי גשושיות לא מאוישות של נאס"א, ששולחו למסע של עשרות שנים בין כוכבי לכת, ולאחר מכן הלאה אל מחוץ למערכת השמש.
מסלולן של וויאג'ר 1 ו-2. וויאג'ר 1 האיצה בעזרת המקלעת הכבידתית של צדק ושבתאי, וויאג'ר 2 נעזרה גם באוראנוס ונפטון.
בשנת 1977 שוגרו שתי הגשושיות הזהות וויאג'ר 1 ו-2 למסלול ארוך בין כוכבי הלכת צדק, שבתאי, אורנוס ונפטון, כדי לשלוח ארצה צילומים של כוכבי הלכת על לוויניהם וטבעותיהם, וצילומים ונתונים נוספים של גופים אחרים. לאחר שמשימתן בין כוכבי הלכת הושלמה, המשיכו הגשושיות אל קצה מערכת השמש ומעבר לה, כשהן משדרות כל העת נתונים חשובים.
מסע הגשושיות התאפשר הודות לשימוש במקלעת כבידתית, כלומר הן חלפו סמוך לכוכבי הלכת בצורה כזאת שכוח המשיכה שלהם העניק להן תאוצה ושינה את מסלולן כפי שהיה מתוכנן. משום כך, לאחר ששוגרו לחלל הצורך שלהן בדלק היה זעיר.
וויאג'ר 1 יצאה מגבול מערכת השמש בשנת 2012. בתחילת 2012 הפחיתו מפעילי וויאג'ר 1 את הטמפרטורה של הספקטרומטר אולטרה סגול שלה כדי להאריך את זמן יכולת שיגור הנתונים שלה. וויאג'ר 2 יצאה מגבול מערכת השמש בשנת 2018 וממשיכה לשדר מידע בעזרת מערך רשת החלל העמוק (DSN).
נכון ל-מרץ 2025, וויאג'ר 1, שהיא העצם מעשי ידי אדם המרוחק ביותר מכדור הארץ, נמצאת במרחק של כ-166 יחידות אסטרונומיות מהשמש (בערך 25 מיליארד ק"מ) והיא מתרחקת ממערכת השמש במהירות של כ-17 קילומטר לשנייה או כ־3.5 יחידות אסטרונומיות לשנה.     וויאג'ר 2 נמצאת במרחק של כ-139 יחידות אסטרונומיות מהשמש (בערך 21 מיליארד ק"מ) והיא מתרחקת ממערכת השמש במהירות של כ-15.4 קילומטר לשנייה או כ־3.2 יחידות אסטרונומיות לשנה.
נכון ל-2025 שתי הגשושיות עדיין פעילות, הן יצאו מגבול ההליוספירה וממשיכות לטוס בחלל הבין כוכבי. שתיהן עדיין אוספות נתונים ומשדרות אותם לכדור הארץ. הגשושיות ישדרו עד שיאזל החומר הרדיואקטיבי שמספק להן אנרגיה. אז תיפסק פעולת המכשירים שעליהן והן ימשיכו לשוט בחלל לנצח, או עד יתרסקו על עצם כלשהו.
בתחילת 2025, החליטה נאס"א לכבות חלק מהמכשירים הפחות חיוניים בשתי הגשושיות, זאת במסגרת מאמצי חיסכון אנרגטי וניהול המשאבים ובמטרה להאריך את פעילות החלליות עד לשנות ה־2030.
הזדמנות של פעם ב-175 שנה

התוכנית המקורית של נאס"א נקראה "המסע הגדול" (Grand Tour) ויועדה להתקרב לצדק ושבתאי בלבד. אחד המהנדסים, גארי פלאנדרו (Gary Flandro), התבקש לחשב את המסלולים והדלק שיהיה נחוץ, ולבדוק אם אפשר יהיה להשתמש במקלעת כבידתית, טכניקה שהשתמשו בה לראשונה במשימת מרינר 10 למאדים (Mariner 10) בשנת 1973-74. תוך כדי עבודה פלאנדרו גילה שבסוף שנות 1970 צדק, שבתאי, אוראנוס ונפטון יהיה כולם באותו צד של השמש, והתיישרות זו תאפשר לגשושיות "להיזרק" מכוכב לכת אחד לשני, ולהמשיך לעבר אורנוס ונפטון המרוחקים. התוכנית המקורית של נאס"א לא כללה את אורנוס ונפטון, משום שלמסע כזה הגשושיות היו צריכות להיות גדולות ולשאת כמות רבה של דלק, והפרויקט היה יקר מדי.  אבל המסלול שגילה פלאנדרו איפשר את המסע כמעט ללא צורך בתוספת בדלק, וקיצר את זמן המסע לנפטון ב-20 שנה. התיישרות כזאת קורה פעם ב-175 שנה, ההזדמנות הייתה נדירה מכדי להחמיץ אותה. הגשושיות תוכננו לאורך חיים של חמש שנים, אבל לאחר שהן סיימו את כל משימותיהן ליד צדק ושבתאי, האפשרות להמשיך אל שני הענקים הרחוקים במערכת השמש, אורנוס ונפטון, נעשתה ממשית. צוות הפיתוח בנאס"א טען לגשושיות תוכנה חדשה עם יכולות רבות יותר, שתנווט אותם הלאה במסען.
חקר החלל בשנות השבעים

בשנות השבעים של המאה העשרים התמקד חקר החלל במחקר גופים אשר אינם תלויים בכדור הארץ, כלומר חקר כוכבי הלכת.
לאחר הנחיתה על הירח ב-16 ביולי 1969 והמשימות שאחריה, אשר חקרו את הירח בתחילת שנות השבעים, חל שינוי בחקר החלל, ויעד המשימות במשך שנות השבעים היה חקירת מערכת השמש כולה.
ישנן מספר סיבות לתפנית זו ביחס אל חקר החלל:
הירח, אשר היה עד עתה גרם השמים היחיד שנחקר בצורה אינטנסיבית, הן על ידי גשושיות בלתי מאוישות והן על ידי חלליות מאוישות, הפסיק להיות מסתורי כפי שהיה בעבר, עקב התגליות הרבות שהתגלו בטיסות אליו. לא היה תמריץ לשלוח טיסות נוספות לירח, כיוון שהמחקר בו התקרב לסיומו, והמחיר של הטיסות אליו לא השתווה לתועלת שיפיקו מהן. לכן, התרכזו החוקרים בכוכבי הלכת, אשר בתקופה של הטיסות לירח הוזנחו.
טכנולוגיות השיגור והנחיתה השתפרו במרוצת השנים, והוזילו את העלויות של שליחת גשושיות לחלל.
המירוץ לחלל, אשר היה חלק מן המלחמה הקרה, המשיך גם אחרי הנחיתה על הירח, ועבר אל חקר מערכת השמש כולה. על מנת להוכיח את עליונותן, השקיעו מעצמות החלל יתר מרץ במחקר הגופים השונים במערכת השמש.
האווירה ששררה לאחר הנחיתה על הירח הייתה אופטימית מאוד בנוגע לחקר החלל. אנשים ראו בחלל את העתיד של האנושות ואת שיאה של הקדמה. כבר בכוח העובדה הזאת להמריץ חקר פלנטות חדשות. אך בנוסף לקדמה שראו בחלל, כוכבי לכת רבים היו מושא עיניהם של אזרחים בכל העולם, כיוון שהאמינו כי שם יימצאו חיים חוצניים. בתקופה זו האמינו כי בכוכב הלכת נוגה קיימים חוצנים, בעיקר בגלל מראה האטמוספירה שלו. רק במשך העשור התגלה כי בכוכב הלכת קיימים תנאים שנוגדים כל היתכנות לחיים במקום. גם בכוכב הלכת מאדים, וכן בירחים של ענקים גזיים, סברו כי קיימים חיים. קרל סייגן, מבחירי האסטרונומים בתקופה זו, נתן משקל רב לרעיונות אלו, והאמין כי אכן קיימים חיים מחוץ לכדור הארץ, ואולי אף במערכת השמש עצמה. בעצתו, נשלחו בתוך גשושיות וויאג'ר תקליטי זהב, אשר נשאו בתוכן מידע על המין האנושי, על מנת שביום מין הימים, אם יצור מחוץ לכדור הארץ יראה את התקליט, הוא יוכל לדעת מי שלח אותו, ואף איך יוכל ליצור קשר איתו. אומנם, מכיוון שהסיכוי לתרחיש זה הוא נמוך ביותר, תקליטי הזהב הם יותר מחווה מהמין האנושי מאשר משלוח ליצורים חוץ-ארציים.
תוכנית וויאג'ר היוותה תנופה לחקר החלל בתקופה זו, ורבים מממצאיה מהווים גורם משפיע גם בימינו.